CELEX: 62011CA0533
Language: fi
Date: 2013-10-17 00:00:00
Title: Asia C-533/11: Unionin tuomioistuimen tuomio (viides jaosto) 17.10.2013 — Euroopan komissio v. Belgian kuningaskunta (Jäsenyysvelvoitteiden noudattamatta jättäminen — Direktiivi 91/271/ETY — Yhdyskuntajätevesien käsittely — Unionin tuomioistuimen tuomio, jossa jäsenyysvelvoitteiden noudattamatta jättäminen todetaan — Täytäntöönpanon laiminlyönti — SEUT 260 artikla — Rahamääräiset seuraamukset — Kiinteämääräisen hyvityksen ja uhkasakon määrääminen)

14.12.2013   
            
            
               FI
            
            
               Euroopan unionin virallinen lehti
            
            
               C 367/3
            
         Unionin tuomioistuimen tuomio (viides jaosto) 17.10.2013 — Euroopan komissio v. Belgian kuningaskunta
   (Asia C-533/11) (1)
   
   (Jäsenyysvelvoitteiden noudattamatta jättäminen - Direktiivi 91/271/ETY - Yhdyskuntajätevesien käsittely - Unionin tuomioistuimen tuomio, jossa jäsenyysvelvoitteiden noudattamatta jättäminen todetaan - Täytäntöönpanon laiminlyönti - SEUT 260 artikla - Rahamääräiset seuraamukset - Kiinteämääräisen hyvityksen ja uhkasakon määrääminen)
   2013/C 367/04
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: G. Wils, A. Marghelis ja S. Pardo Quintillán)
   
      Vastaaja: Belgian kuningaskunta (asiamiehet: C. Pochet, M. Neumann ja T. Materne, avustajinaan avocat A. Lepièce, avocat E. Gillet, avocat J. Bouckaert ja avocat H. Viaene)
   
      Väliintulija, joka tukee vastaajan vaatimuksia: Ison-Britannian ja Pohjois-Irlannin yhdistynyt kuningaskunta (asiamies: C. Murrell, avustajanaan D. Anderson, QC)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Yhteisöjen tuomioistuimen asiassa C-27/03, komissio vastaan Belgia, 8.7.2004 antaman tuomion (ei julkaistu oikeustapauskokoelmassa), joka koski sitä, ettei yhdyskuntajätevesien käsittelystä 21.5.1991 annetun neuvoston direktiivin 91/271/ETY (EYVL L 135, s. 40) säännöksiä ollut pantu täytäntöön asetetussa määräajassa, puutteellinen täytäntöönpano — Edellä mainitun direktiivin 3 artiklan 1 kohdan (toisen virkkeen) ja 5 artiklan 2 ja 3 kohdan rikkominen — Seuraamusten laskeminen: sekä uhkasakon että kiinteämääräisen hyvityksen maksaminen
   
      Tuomiolauselma
   
   
               1)
            
            
               Belgian kuningaskunta ei ole noudattanut SEUT 260 artiklan 1 kohdan mukaisia velvoitteitaan, koska se ei ole toteuttanut kaikkia asiassa C-27/03, komissio vastaan Belgia, 8.7.2004 annetun tuomion — jolla kyseisen jäsenvaltion todetaan jättäneen noudattamatta yhdyskuntajätevesien käsittelystä 21.5.1991 annetun neuvoston direktiivin 91/271/ETY, sellaisena kuin se on muutettuna 27.2.1998 annetulla komission direktiivillä 98/15/EY, 3 ja 5 artiklasta johtuvia velvoitteita — täytäntöönpanon edellyttämiä toimenpiteitä.
            
         
               2)
            
            
               Belgian kuningaskunta velvoitetaan maksamaan Euroopan komissiolle ”Euroopan unionin omat varat” -tilille 10 miljoonan euron kiinteämääräinen hyvitys.
            
         
               3)
            
            
               Siltä varalta, että 1 kohdassa todettu jäsenyysvelvoitteiden noudattamatta jättäminen jatkuu vielä tämän tuomion julistamispäivänä, Belgian kuningaskunta velvoitetaan maksamaan Euroopan komissiolle ”Euroopan unionin omat varat” -tilille 859 404 euron uhkasakko kultakin puolivuotiskaudelta, jonka edellä mainitussa asiassa komissio vastaan Belgia annetun tuomion noudattamisen edellyttämien toimenpiteiden täytäntöönpano viivästyy, nyt annettavan tuomion julistamispäivästä siihen asti, kunnes edellä mainitussa asiassa komissio vastaan Belgia annettu tuomio on pantu kattavasti täytäntöön, ja sen tosiasiallinen määrä on laskettava kunkin kuuden kuukauden ajanjakson päättyessä siten, että tällaisia ajanjaksoja koskevasta kokonaismäärästä vähennetään prosenttiosuus, joka vastaa edellä mainitussa asiassa komissio vastaan Belgia annetun tuomion mukaisiksi kyseisen ajanjakson päättymiseen mennessä saatettujen asukasvastinelukujen määrän osuutta niiden asukasvastinelukujen määrästä, jotka eivät ole nyt annettavan tuomion mukaisia sen julistamispäivänä.
            
         
               4)
            
            
               Belgian kuningaskunta velvoitetaan korvaamaan oikeudenkäyntikulut.
            
         
               5)
            
            
               Ison-Britannian ja Pohjois-Irlannin yhdistynyt kuningaskunta vastaa omista oikeudenkäyntikuluistaan.
            
         
      (1)  EUVL C 25, 28.1.2012.